CELEX: 62018TN0511
Language: lt
Date: 2019-02-04 00:00:00
Title: Byla T-511/18: 2019 m. vasario 4 d. pareikštas ieškinys byloje XH/Komisija

8.4.2019   
            
            
               LT
            
            
               Europos Sąjungos oficialusis leidinys
            
            
               C 131/52
            
         
      2019 m. vasario 4 d. pareikštas ieškinys byloje XH/Komisija
      (Byla T-511/18)
      (2019/C 131/61)
      Proceso kalba: anglų
      
         Šalys
      
      
         Ieškovė: XH, atstovaujama advokato E. Auleytner
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2017 m. lapkričio 13 d. sprendimą (IA no 25-2017), kuriuo ieškovės vardas ir pavardė nebuvo įtraukti į 2017 m. paaukštintų pareigūnų sąrašą;
               
            
                  —
               
               
                  panaikinti 2018 m. birželio 7 d. paskyrimų tarnybos sprendimą dėl atsakymo į ieškovės pateiktą skundą;
               
            
                  —
               
               
                  priteisti iš atsakovės ieškovės naudai 20 000 eurų kompensaciją neturtinei žalai ir 45 000 eurų turtinei žalai atlyginti;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas ieškovės nesutikimu su karjeros raidos ataskaitų (toliau — KRA), kaip paaukštinimo pagrindo, turiniu ir baigtos paaukštinimo procedūros pažeidimu, a posteriori poveikio dėl baigtos paaukštinimo procedūros negalimumu ir neteisėtumu.
                  
                              —
                           
                           
                              Ieškovė teigia, kad nebuvo galimybės įrodyti, kad vertinamieji teiginiai galėjo būti kitaip vertinami įvairių paaukštinimo procedūrų metu, jei būtų neatsižvelgta į neteisėtą laikotarpio vidurio ataskaitą.
                           
                        
                              —
                           
                           
                              Ieškovė nurodo teisės klaidas ir ginčijamos paaukštinimo procedūros pažeidimus: 2013 m. gruodžio 16 d. Komisijos sprendimo C(2013) 89 68final, nustatančio Pareigūnų tarnybos nuostatų 45 straipsnio bendrąsias įgyvendinimo nuostatas, normų pažeidimą, Tarnybos nuostatų 45 straipsnio 1 dalies normų, siejamų su Europos Sąjungos pagrindinių teisių chartijos 47 straipsniu, pažeidimą ir faktinio nuopelnų palyginimo nebuvimą.
                           
                        
                              —
                           
                           
                              Ieškovė taip pat nurodo akivaizdžią paaukštinimo kriterijų, numatytų Tarnybos nuostatų 45 straipsnio 1 dalyje, siejamoje su Europos Sąjungos pagrindinių teisių chartijos 47 straipsniu, vertinimo klaidą.
                           
                        
            
                  2.
               
               
                  Antrasis ieškinio pagrindas grindžiamas ginčijamos paaukštinimo procedūros pažeidimo poveikiu, atsižvelgiant į ieškovės paaukštinimo bylą ir jos KRA. Šis pažeidimas galėjo lemti paaukštinimo, kurio buvo tikėtasi, jei būtų buvęs teisingai atliktas nuopelnų palyginimas, nesuteikimą.